ঘুমের সময় কিংবা শুয়ে থাকার সময় মা কিছুতেই স্বস্তি বোধ করেন না। তলপেটের দিকে বাড়তি নজর রাখতে হয় বলে শুয়েও আরাম পান না কিছুতেই। চাদর কিংবা হালকা কাঁথা দিয়ে একটু জায়গা নিয়ে বালিশের মতো বানিয়ে নিতে পারেন। শোয়ার সময় কিছুটা আরাম দিতে সক্ষম এটি। সবসময় শুয়ে-বসে থাকলে এটি অন্তঃসত্ত্বার শরীরে বিরূপ প্রভাব ফেলতে পারে। একটু হাঁটাচলা শরীরে নতুন শক্তি সঞ্চয় করতে পারে। হাসি পৃথিবীর সবচেয়ে বড় ওষুধ। অন্তঃসত্ত্বাকে সবসময় হাসিঠাট্টায় প্রাণোচ্ছল রাখা পরিবারের সব সদস্যের গুরুত্বপূর্ণ দায়িত্ব। সবসময় মায়ের পজিটিভ চিন্তাভাবনা ও হাসিখুশি থাকা উচিত। এ ছাড়া কোনো সমস্যা অনুভব করলে বিশেষজ্ঞ চিকিৎসকের শরণাপন্ন হোন এবং ওষুধ সেবন করুন।